“ทองไทย” ขึ้น 50 บ. ทองคำแท่ง ขายออกบาทละ 25,200 รูปพรรณ 25,700 บ.
สมาคมค้าทองคำ รายงานราคาทองเปิดตลาดเช้านี้ “ทองไทย” ขึ้น 50 บ. ทองคำแท่ง ขายออกบาทละ 25,200 รูปพรรณ 25,700 บ.
สมาคมค้าทองคำ รายงานราคาทองเปิดตลาดเช้านี้ “ทองไทย” ขึ้น 50 บ. ทองคำแท่ง ขายออกบาทละ 25,200 รูปพรรณ 25,700 บ.
16 มี.ค. 2564

สมาคมค้าทองคำ รายงานราคาทอง (96.5%) เปิดตลาดวันนี้ (16 มี.ค.64) เมื่อเวลา 09.26 น.ที่ผ่านมา ปรับขึ้น 50 บาท เมื่อเทียบกับประกาศราคาซื้อขายครั้งสุดท้ายของวันจันทร์ ที่ตลอดทั้งวันมีการประกาศราคาทั้งหมด 3 รอบ รวมราคาปรับขึ้นเล็กน้อย 50 บาท
โดยราคาทองคำแท่งวันนี้ รับซื้ออยู่ที่บาทละ 25,100.00 บาท ขายออกที่ราคาบาทละ 25,200.00 บาท
ทองรูปพรรณ รับซื้ออยู่ที่ราคาบาทละ 24,650.16 บาท ขายออกที่บาทละ 25,700.00 บาท
ราคาทองคำ Spot เช้านี้อยู่บริเวณ 1,732 ดอลลาร์ หลังจากปิดตลาดเมื่อคืนที่ผ่านมาปรับขึ้น 9.4 ดอลลาร์ สู่ระดับ 1,729.2 ดอลลาร์ เนื่องมาจากได้รับแรงหนุนจากการชะลอตัวลงของอัตราผลตอบแทนพันธบัตรสหรัฐ รวมถึงการเข้าซื้อทองคำเพื่อป้องกันความเสี่ยงจากเงินเฟ้อ หลังมีการคาดการณ์ว่ามาตรการกระตุ้นเศรษฐกิจสหรัฐจะส่งผลให้เงินเฟ้อขยายตัวรวดเร็วขึ้น